141 



munkálják s ezek beszélik, hogy a phylloxerás részen délelőtt 11 

 órától délután 3 óráig — mig t. i. legnagyobb meleg van : annyi 

 a phylloxera a venyigéken, leveleken, mintha nagyszemű homokkal 

 vagy korpával hintették volna be. Puszta szemmel is meg lehet 

 látni, a mint nyüzsögnek, mozognak, ha pedig hozzájok érnek, úgy 

 pattannak, ugranak el, mint a káposzta palántokat pusztító földi 

 bolhák. Nem csuda azért, hogy a néző, vizsgáló ruháján, kalapján 

 elhurczolja. 



Mikor a Fatusán szőlőjét vizsgálták, több diószegi hegyigazda 

 is jelen volt, ezek is puszta szemmel meglátták a phylloxerát egy 

 ember ruhája ujján, mikor már hazafelé jöttek s mikor leakarták 

 simítani : leugrott. « 



A phylloxera ós Smynthurus között levő különbséget ismerve, 

 mindjárt észreveszszük, hogy ebben az esetben is az ártatlant gya- 

 núsították veszélyes szándékkal. S ez a tévedés nem épen ritkán 

 szokott előfordulni. Némely ember olyan könnyen és felületesen 

 itél, hogy a Smynthurast, melynél a szárnyak hiánya kicsinysége 

 miatt hamarjában fel n em tűnik, még szárnyas phylloxerának is nézi 

 és szentül azt hiszi, hogy a megérintésre elugró Smynthurus való- 

 sággal elrepült. 



Hányszor megesik így, hogy a valóban kártékony rovar isme- 

 retlen marad, és hogy helyette valamely más ártalmatlan vagy vé- 

 letlenül ott tanyázó rovart tartanak a kár okozójának. Gondos meg- 

 figyeléssel és némi rovartani ismeretekkel sok ilyen tévedésnek és 

 alaptalan félelemnek elejét lehetne venni. 



Dr. Tömösváry Ödön. 



APRÓBB KÖZLEMÉNYEK 



Darázs-gyilkos poloska. — Ki hinné, hogy egy mezei virá- 

 gokon élő poloska egy darázsnak gyilkosa lehessen? — És mégis 

 úgy van; saját szemeimmel láttam. 1879 június 25-én a budai Sas- 

 hegyen egy virágzó fűtej (Euphorbia glareosa) bokor mellett állottam 

 meg, rovarhálóval kezemben várva a virágait szívesen látogató fém- 

 darázsokat. Rövid idő múlva egy tündöklő fémdarázs, az arany- 

 színű Holopyga gloriosa Fabr. repült a fűtej virágára, s veszélyt 

 nem gyanítva kéjesen szürcsölgette az édes virágnedvet. Már épen 

 kinyújtottam felé hálómat, midőn egyszerre oly érdekes jelenet 

 játszódott le előttem, a melynek gondos megfigyelése végett gyűjtő- 



